**Beszámoló**

**2016-2017-es nevelési év**

**Az óvodánk 4 gyermekcsoporttal működő nevelési intézmény.**

**A Székhelyóvoda és a tagintézmény gyermeklétszáma összesen: 77 fő (Pétervására: 65 fő, Váraszó: 12 fő). A beiratkozás alapján, 2017/2018. nevelési évben a gyermekek létszáma 80 fő (ebből Pétervására: 62 fő, Váraszó: 18 fő). A halmozottan hátrányos- és a hátrányos helyzetű gyermekek száma 45-ről 38-ra, rendszeres gyermekvédelmi támogatásban részesülők száma 52-ről 50-re, az etnikai származású gyermekek száma 40-ről 39 főre csökken, a sajátos nevelési igényű gyermekek száma 4-ről 5-re fog emelkedni a következő nevelési évtől. Igazolatlan hiányzás és veszélyeztetett gyermek a Székhelyóvodában és a Tagintézményben nincs. Védelembe vett gyermekek száma: 5 fő, a lakásotthonból járó gyermekek száma 3 fő és várható még 3 fő 2017.május végéig.**

Tehetséggondozás keretén belül a Kengu- és a Borostyán népi játék tánccsoporton belül, heti 1, illetve 2 alkalommal fejlesztettük a 3 csoport tehetséges gyermekeit, Zay Ágnes, óvodapedagógus, Dobi Noémi, pedagógiai asszisztens, Bódiné Pető Ilona és Dobi Istvánné óvodapedagógusok vezetésével.

Hospitáláson vettünk részt, egymás csoportjában, és más óvodákban is, (Váraszón Mesedélelőtt, 2016.október 7.; „Rímes míves nap” Erdőkövesden 2017.április 3-án).

Kiemelt programunk volt az idősek támogatása: rendezvénnyel kedveskedtünk, a Manó csoport, Napocska csoport és a Borostyán népi csoport gyermekei léptek fel az Idősek Otthonában.

Ünnepeink: Búcsú, Mikulás, Karácsony, Farsang, Anyák napja, Évzáró, Ballagás.

Rendezvényeink: Népmesenapja, Tök-Jó nap, Kívánság nap, Mesemondó, Verstalálkozó, Március 15-i ünnepség- városi rendezvény, Tündérvölgy, Gyermeknap.

Kiemelt ünnep: a Tündérvölgy nap, 2017.03.17-én Szakmai napot tartottunk, egybekötve a gyermekek rajzainak kiállításával és Demeter Tünde textil mandala bemutatásával. Meghívott vendégként felléptek a környék óvodásai: Váraszó, Istenmezeje, Cered, Zabar, Bükkszék, Szajla, Tarnalelesz, Bükkszenterzsébet, Mátraderecske, Recsk és a Tarnaleleszi iskolát Dömök László és tanítványai képviselték. A szakmai nap keretén belül minden meghívott vendégnek és fellépőnek az óvoda életéről szóló Kiadvánnyal kedveskedtünk. Sikeres nap volt ez óvoda életében.

Murányiné Nagy Mária hitoktató, heti két alkalommal hittan oktatást tart az óvodában. A Bozsik Program keretén belül, heti egy alkalommal, a Sportcsarnokban, Málik György, a Tamási Áron Általános Iskola pedagógusa, focifoglalkozást tart, alkalmanként 20 gyermekkel. Megbízási szerződéssel, Nagyné Kovács Krisztina, gyógypedagógus és Kifuszné Csirmaz Csilla, logopédus fejleszti az SNI-s gyermekeket, a HMPSZ Pétervásárai Tagintézményének két szakértő pedagógusa- Gelb Ágnes és Lukács László- heti 1 alkalommal foglalkozik a fejlesztésre szoruló gyermekekkel.

Projektnapok: Búcsú, Tök Jó nap, Kívánság nap, Farsang, Egészségnap, Mesedélután, Kirándulás, Gyermek és Sportnap, Tündérvölgy.

2017. május 24-én, Budapestre megyünk kirándulni a Fővárosi nagycirkuszba. 30 középső- és nagycsoportos korú gyermekkel és szüleikkel együtt.

Új módszerek: élménypedagógia, drámapedagógia, mozgásfejlesztés, beépült a mindennapi életünkbe. Fontos és kiemelt feladatunk volt a kommunikációfejlesztés, egyik eleme a mindennapi beszélgető kör, és Kifuszné Csirmaz Csilla logopédus csoportos fejlesztése, a beszédhibák csiszolása.

A gyermekek részére a következő fejlesztő játékokat és eszközöket vásároltuk és az alábbi programokat szerveztük:

* Fejlesztő füzeteket minden csoportnak
* Gyermekek részére: ajándékcsomagot adtunk át a Kívánság nap keretein belül
* Báb illetve mesejáték előadásokat, a gyermekek számára biztosítottuk. A gyermekek az előadásokat nagy örömmel fogadták, és sokáig beszélgettek kedvenc szereplőikről. Az óvodában szervezett bábelőadásokat (évente 6 alkalommal) és különböző rendezvényeket a mindennapi életben rendszeresen megtapasztalhatták a gyerekek.
* A Gyermeknap 2017. 05. 28-án lesz, melyre támogatásokat kaptunk a helyi vállalkozóktól.
* A szülők a Honlapon, a Péterkei Hírekből és az Ovi újságon keresztül betekintést nyerhettek az óvodai életünkbe.

A halmozottan hátrányos helyzetű gyermekek részt vettek:

* Logopédiai foglalkozáson (hetente 2 alkalommal)
* Egyéni fejlesztésen, a Pedagógiai Szakszolgálat szakemberei segítségével
* Iskolaelőkészítő foglalkozáson (csoporton belül fejlesztőpedagógus irányításával)
* DIFER mérésen (4-5;5-6 éves gyermekeknél).

Az óvodapedagógusok, gondozónők a gyermekek fejlődése érdekében részt vettek szakmai továbbképzéseken.

* Szakmai napon (2016.október 07. dajka konferencia, Budapest, gondozónők vettek részt)
* Továbbképzésen a POK keretein belül az óvónők rendszeresen részt vettek, valamint az Eger környéki óvodák kistérségi egyesületének előadásain, kézműves műhelyein, „Így tedd rá” című 30 órás továbbképzés Budapesten (népi tánc, 2017.03.30-2017.04.01-ig, Vincze Ferencné, óvodapedagógus részvételével), szakmai napon Gyöngyösön és Kerecsenden voltunk.

Önképzés formájában munkatársi értekezleten, konferencián, bemutató foglalkozáson fejlesztették tudásukat, ismereteiket, pedig szakkönyvek segítségével bővítették.

A tagintézménnyel minden hónap első hétfőjén esetmegbeszélést tartunk, a Nevelőtestület tagjaival, pedig minden hónap végén munkatársi értekezletet. Együttműködési megállapodást kötöttünk: a Nemzeti Kisebbségi Önkormányzat elnökével, Kalas Zoltánnéval: feladata a halmozottan hátrányos gyermekek óvodába járatása, fejlesztése.

Napi kapcsolatban állunk a Szülői Munkaközösség tagjaival és a szülőkkel, rendszeresen megbeszéljük a gyermekek fejlődését, fejlesztését. (3 havonta)

Évi 2 alkalommal, Oviújságot készítünk így a partnereink betekintést nyerhetnek a mindennapi életünkbe.

A védőnő folyamatosan látogatja a gyerekeket, egy évben egyszer fogászati szűrésen vesznek részt, Dr. Tatár Borbála doktornő együttműködésével.

A Tamási Áron Általános Iskola munkatársaival napi kapcsolatban állunk / együttműködési megállapodás/, folyamatosan figyelemmel kísérjük az elsős gyermekek fejlődését.

2017.március 07-én (szülő, gyermek, óvónő- nyílt nap keretén belül), ellátogattunk a Tamási Áron Általános Iskolába. 2017.május 23-án a tanítónők látogatnak el a Pétervásárai Napköziotthonos Óvodába. 2017.június elején a nagycsoportos gyermekekkel megyünk el a székhely iskolába.

Együttműködési megállapodás keretén belül a Pétervásárai PETIFE Egyesület részt vett, illetve részt veszünk egymás rendezvényein.

Kiemelt a feledi testvérváros óvodájával a kapcsolatunk, 2016.november 11-én Márton napi Búcsún részt vettek a feledi óvónők és a Polgármester úr, 2016.december 9-én meghívást kaptunk a Karácsonyi vásárra Feledre (7 fő), 2017.március 17-én a Tündérvölgy szakmai napunkon is képviselték az óvodájukat, 2017.május 24-én, a váraszói tagóvoda részt vesz a feledi Napocska fesztiválon.

A Mátraderecskei Szivárvány fesztiválon a váraszói gyermekek lépnek fel, 2017.május 31-én.

Közös programokat szervezünk: megtartjuk a születés-illetve a névnapokat, kirándultunk a közeli tópartra, erdőbe. 2016.szeptember 29-én 2 csoporttal elmentünk a Keglevich kilátóhoz.

A 2016-20167-es nevelési évben, ismét ellátogatunk Istenmezejére, valamint a pétervásárai és a váraszói tóhoz, autóbusszal Parádra helyközi járattal.

Ebben a nevelési évben tanfelügyeleti- és szakmai látogatás volt az óvodánkban. A tanfelügyelet a vezető munkáját, a szakmai pedig 2 óvodapedagógus gyermekekkel való kapcsolatát értékelte. Az szakmai felkészülés kiváló volt, szakfelügyelők: Koósné Reha Valéria, Ivádyné Csirmaz Ágnes és Molnárné Jakab Mária vezető tanfelügyelő.

3 pályázatot adtunk be:

* **EFOP-3.3.2-16. Kulturális intézmények a köznevelés eredményességéért címmel, amely az Emberi Erőforrások Fejlesztési Operatív Program írt ki, melynél még nincs eredmény**
* **„Biztonságos óvoda” program, melyet megnyertünk és 2017.május 16-án, a GRSP Magyarországi Egyesület által megbízott tréner Pallagi Alfréd a mintafoglalkozás segédeszközeit, a gyermekek részére átadta.**
* **„*EFOP-3.1.3-16 Társadalmi felzárkózási és integrációs köznevelési intézkedések támogatása”* című kiemelt projektben, mely 2020. decemberéig kell folyamatosan megvalósítani, az Együttműködési megállapodást már megkötöttük, várjuk a visszajelzést. Ezzel a pályázattal az „Esélyteremtő óvoda” megvalósításához szükséges feladatokat teljesítjük.**
* **Az Önkormányzat pályázott a „TOP-1.4.1-15 keretében megvalósítandó „ A Pétervásárai Napköziotthonos Óvoda bölcsödei szolgáltatási egység létrehozásával egybekötött infrastrukturális fejlesztése” című projektre, melynek pozitív elbírálását már nagyon várjuk.**

Az óvodapedagógusok magas fokú szakmai felkészültségével biztosítják a folyamatos beszoktatást, a gyermekek számára a biztonságos nyugodt légkört, egymás segítését és megértését.

**Célunk: Az elért eredmények szinten tartása az elkövetkező nevelési évben.**

Pétervására,2017.05.15.

Dobi Istvánné

Intézményvezető